2. ลักษณะการประกอบธุรกิจ

2.1 ประวัติความเป็นมา

“บริษัท ซี.พี. เซเว่นอีเลฟเว่น จำกัด มหาชน” (เดิมชื่อ บริษัท ซี.พี. คอนวีเนียนสโตร์ จำกัด)
ก่อตั้งขึ้นเมื่อปี 2531 โดยกลุ่มบริษัทในเครือเจริญโภคภัณฑ์
เพื่อให้เป็นบริษัทของคนไทยที่ประกอบธุรกิจหลักด้านค้าปลีกประเภทร้านค้าสะดวกซื้อ ชื่อ
“7-Eleven” ในประเทศไทย โดยบริษัทได้รับสิทธิการใช้เครื่องหมายการค้าดังกล่าวมาจาก
7-Eleven, Inc. ซึ่งเป็นบริษัทที่จัดตั้งในสหรัฐอเมริกา (เดิมชื่อ “The Southland
Corporation”) เมื่อวันที่ 7 พฤศจิกายน 2531 (โปรดดูรายละเอียดเพิ่มเติมในหัวข้อที่ 13.1)
และบริษัทได้เปิดร้านสาขาแรกขึ้นที่ซอยพัฒน์พงษ์ เมื่อปี 2532

ต่อมาบริษัทได้ขยายการลงทุนไปในธุรกิจที่ช่วยสนับสนุนธุรกิจร้านค้าสะดวกซื้อในประเทศไทย เช่น
ในปี 2537 เริ่มลงทุนในบริษัทเคาน์เตอร์ เซอร์วิส จำกัด (“CS”)
เพื่อประกอบธุรกิจเป็นตัวแทนรับชำระเงินค่าสินค้าและบริการ ในปี 2539 ได้ลงทุนในบริษัท ซี.พี.
ค้าปลีกและการตลาด จำกัด (“CPRAM”)
เพื่อประกอบธุรกิจผลิตและจำหน่ายอาหารแช่แข็งและเบเกอรี่ ในปี 2542 ได้ลงทุนในบริษัท
รีเทลลิงค์ (ประเทศไทย) จำกัด (“RTL”)
เพื่อประกอบธุรกิจการจำหน่ายและซ่อมแซมอุปกรณ์ค้าปลีก และในช่วงปลายปี 2542
บริษัทเข้าไปลงทุนในธุรกิจค้าปลีกประเภทร้านค้าปลีกขนาดใหญ่ (“ซุปเปอร์เซ็นเตอร์“)
ชื่อ“Lotus”ในประเทศจีน (โปรดดูรายละเอียดในเรื่อง 3.
การประกอบธุรกิจของแต่ละสายผลิตภัณฑ์)

นอกจากนี้แล้ว บริษัทยังขยายการลงทุนในธุรกิจเสริมใหม่ๆ เช่น ในปี 2544 ได้จัดตั้งบริษัท
ไทยสมาร์ทคาร์ด จำกัด (“TSC”) ร่วมกับ บมจ. ธนาคารกรุงไทย บมจ. ธนาคารกรุงศรีอยุธยา
ธนาคารออมสิน บมจ. บัตรกรุงไทย บมจ. เทเลคอมเอเซีย คอร์ปอเรชั่น บมจ. ล็อกซเล่ย์
และบมจ. เอสวีโอเอ เพื่อให้บริการชำระค่าสินค้าและบริการผ่านบัตรสมาร์ทการ์ด ในปี 2546
ได้จัดตั้งบริษัท โกซอฟท์ (ประเทศไทย) จำกัด (“GOSOFT”)
เพื่อให้บริการออกแบบและพัฒนาระบบงานด้านสารสนเทศ จัดตั้งบริษัท เอ็ม เอ เอ็ม ฮาร์ท จำกัด
(“MAM”) เพื่อให้บริการปรึกษาวางแผนกิจกรรมทางการตลาด และจัดตั้งบริษัท ไดนามิค ลอจิสติก
แมนเนจเม้นท์ จำกัด (“DM”) เพื่อให้บริการบริหารงานกิจการขนส่งสินค้าและกระจายสินค้า
โดยในช่วงเริ่มต้นทั้ง 3 บริษัทที่จัดตั้งขึ้นใหม่จะมุ่งให้บริการแก่บริษัทและบริษัทย่อยเป็นหลัก

2.2 ภาพรวมการประกอบธุรกิจ

ปัจจุบันบริษัทมีธุรกิจหลัก คือ ธุรกิจร้านค้าสะดวกซื้อในประเทศไทย ชื่อ “7-Eleven”
ที่บริหารงานโดยบริษัท
นอกจากนี้บริษัทยังมีการลงทุนในบริษัทย่อยและบริษัทร่วมอีกหลายบริษัทตามรายละเอียดในหมายเหตุประกอบงบการเงิน
ซึ่งได้แก่ ธุรกิจร้านค้าปลีกขนาดใหญ่ในประเทศจีน ชื่อ “Lotus”
และธุรกิจที่ช่วยสนับสนุนธุรกิจร้านค้าสะดวกซื้อในประเทศไทย
โดยรายละเอียดของบริษัทย่อยและบริษัทร่วมที่บริษัทลงทุน ณ วันที่ 31 ธันวาคม 2546
สามารถสรุปได้ดังนี้

ก. บริษัทในประเทศไทย

1)  บริษัท ซี.พี. ค้าปลีกและการตลาด จำกัด (“CPRAM”) CPRAM
    เป็นผู้ผลิตและจำหน่ายอาหารแช่แข็งและเบเกอรี่ ในรอบปี 2546 ยอดขายในร้าน 7-Eleven
    คิดเป็นประมาณร้อยละ 65 ของยอดขายรวม ส่วนที่เหลือเป็นยอดขายในร้านค้าปลีกอื่นๆ
    ในประเทศและส่งออก ในรอบปี 2546 มีรายได้รวมเท่ากับ 1,422 ล้านบาท
    ปัจจุบันมีทุนจดทะเบียนที่เรียกชำระแล้ว 170 ล้านบาท บริษัทถือหุ้นร้อยละ 97.76
    ของหุ้นที่จำหน่ายได้แล้ว

2)  บริษัท เคาน์เตอร์ เซอร์วิส จำกัด (“CS”) CS เป็นตัวแทนรับชำระค่าสินค้าและบริการ
    ตลอดจนการจำหน่ายตั๋วประเภทต่างๆ โดยให้บริการลูกค้าผ่านช่องทางร้าน 7-Eleven
    คิดเป็นร้อยละ 76 ของทั้งหมด ส่วนที่เหลือเป็นร้านค้าภายนอก ณ สิ้นปี 2546
    มีเคาน์เตอร์ให้บริการทั้งสิ้น 3,009 เคาน์เตอร์ ในรอบปี 2546 มีรายได้รวมเท่ากับ 592
    ล้านบาท ปัจจุบันมีทุนจดทะเบียนที่เรียกชำระแล้ว 70 ล้านบาท บริษัทถือหุ้นร้อยละ 99.99
    ของหุ้นที่จำหน่ายได้แล้ว

3)  บริษัท รีเทลลิงค์ (ไทยแลนด์) จำกัด (“RTL”) RTL
    เป็นผู้จำหน่ายและซ่อมแซมอุปกรณ์สำหรับธุรกิจค้าปลีก ในรอบปี 2546 มีรายได้รวมเท่ากับ
    586 ล้านบาท ปัจจุบันมีทุนจดทะเบียนที่เรียกชำระแล้ว 20 ล้านบาท บริษัทถือหุ้นร้อยละ
    99.99 ของหุ้นที่จำหน่ายได้แล้ว

4)  บริษัท ไทย สมาร์ทคาร์ด จำกัด (“TSC”) TSC
    เป็นบริษัทร่วมทุนที่ตั้งขึ้นเพื่อให้บริการชำระค่าสินค้าและบริการผ่านบัตรสมาร์ทการ์ด ในรอบปี
    2546 ยังมิได้ประกอบการเชิงพาณิชย์ ปัจจุบันมีทุนจดทะเบียนที่เรียกชำระแล้ว 197.6
    ล้านบาท บริษัทถือหุ้นร้อยละ 32.26 ของหุ้นที่จำหน่ายได้แล้ว

5)  บริษัท โกซอฟท์ (ประเทศไทย) จำกัด (“GOSOFT”) GOSOFT
    เป็นผู้ให้บริการออกแบบและพัฒนาระบบงานด้านสารสนเทศ มีทุนจดทะเบียนที่เรียกชำระแล้ว 2
    ล้านบาท บริษัทถือหุ้นร้อยละ 99.99 ของหุ้นที่จำหน่ายได้แล้ว

6)  บริษัท เอ็ม เอ เอ็ม ฮาร์ท จำกัด (“MAM”) MAM
    เป็นผู้ให้บริการปรึกษาวางแผนกิจกรรมทางการตลาด มีทุนจดทะเบียนที่เรียกชำระแล้ว 1
    ล้านบาท บริษัทถือหุ้นร้อยละ 99.99 ของหุ้นที่จำหน่ายได้แล้ว

7)  บริษัท ไดนามิค ลอจิสติก แมนแนจเม้นท์ จำกัด (“DM”) DM
    เป็นผู้ให้บริการบริหารงานกิจการขนส่งสินค้าและกระจายสินค้า
    มีทุนจดทะเบียนที่เรียกชำระแล้ว 2 ล้านบาท บริษัทถือหุ้นร้อยละ 99.99
    ของหุ้นที่จำหน่ายได้แล้ว

ข. บริษัทในต่างประเทศ

1)  Lotus Distribution Investment Limited ("LDI") LDI
    ประกอบธุรกิจประเภทลงทุน มีทุนจดทะเบียนที่เรียกชำระแล้ว 30.9 ล้านเหรียญสหรัฐ
    บริษัทถือหุ้นร้อยละ 100 ของทุนชำระแล้ว

2)  Yangtze Supermarket Investment Co., Ltd. (“YSI”) YSI
    ประกอบธุรกิจประเภทลงทุน มีทุนจดทะเบียนที่เรียกชำระแล้ว 100 เหรียญสหรัฐ
    บริษัทถือหุ้นทั้งทางตรงและทางอ้อมอยู่ร้อยละ 55 ของทุนชำระแล้ว

3)  Shanghai Lotus Supermarket Chain Store Co., Ltd. (“SLS”) SLS
    ประกอบธุรกิจร้านค้าปลีกขนาดใหญ่ในประเทศจีน ณ สิ้นปี 2546
    มีทุนจดทะเบียนที่เรียกชำระแล้วประมาณ 38 ล้านเหรียญสหรัฐ จากทุนจดทะเบียนทั้งหมด 84
    ล้านเหรียญสหรัฐ โดยบริษัทถือเงินลงทุนใน SLS ผ่านทาง YSI คิดเป็นร้อยละ 35.75
    ของทุนที่เรียกชำระแล้ว ซึ่งหากผู้ร่วมทุนในประเทศจีนนำเงินมาลงทุนครบถ้วนตามสัดส่วนแล้ว
    จะทำให้สัดส่วนเงินลงทุนของบริษัทใน SLS ลดลงเหลือร้อยละ 26.95

4)  Emerald Innovation Management Co.,Ltd. ("EIM") EIM
    ประกอบธุรกิจประเภทลงทุน มีทุนจดทะเบียนที่เรียกชำระแล้ว 100 เหรียญสหรัฐ
    บริษัทถือหุ้นทั้งทางตรงและทางอ้อมอยู่ร้อยละ 55 ของทุนชำระแล้ว

5)  Ek Chor Distribution System Co., Ltd. ("ECDS") ECDS
    มีทุนจดทะเบียนที่เรียกชำระแล้ว 2 เหรียญฮ่องกง บริษัทถือหุ้นร้อยละ 100
    ของทุนชำระแล้วผ่านทาง LDI โดย ECDS อยู่ในระหว่างขั้นตอนการปรับโครงสร้าง

6)  Ek Chor Trading (Shanghai) Co., Ltd. ("ECT") ECT
    มีทุนจดทะเบียนที่เรียกชำระแล้ว 6.5 ล้านเหรียญสหรัฐ บริษัทถือหุ้นร้อยละ 55
    ของทุนชำระแล้วผ่านทาง EIM โดย ECT อยู่ในระหว่างขั้นตอนการเลิกกิจการ

7)  Ek Chor Distribution Co., Ltd Shanghai ("ECD") ECD
    มีทุนจดทะเบียนที่เรียกชำระแล้ว 32 ล้านเหรียญสหรัฐ บริษัทถือหุ้นร้อยละ 55
    ของทุนชำระแล้ว ผ่านทาง YSI ปัจจุบัน ECD อยู่ในระหว่างขั้นตอนการปรับโครงสร้าง ณ
    สิ้นปี 2546 ECD ได้ลดทุนจดทะเบียนลงเหลือ 500,000 เรนมินบี

8)  Shanghai Bakerrich Foodstuff Co., Ltd. ("SBF") SBF
    มีทุนจดทะเบียนที่เรียกชำระแล้ว 52,500 เหรียญสหรัฐ บริษัทถือหุ้นร้อยละ 55
    ของทุนชำระแล้ว ผ่านทาง YSI ในปัจจุบัน SBF หยุดประกอบธุรกิจชั่วคราว

9)  Shanghai C.P. Friendship Enterprise Development Co., Ltd ("SFC") SFC
    ประกอบธุรกิจจำหน่ายเครื่องสุขภัณฑ์ในประเทศจีน มีทุนจดทะเบียนที่เรียกชำระแล้ว 15
    ล้านเหรียญสหรัฐ บริษัทถือหุ้นร้อยละ 65 ของทุนชำระแล้ว

[]บริษัทได้จดทะเบียนแปรสภาพเป็นบริษัทมหาชนจำกัด เลขทะเบียน บมจ. 649 เมื่อวันที่ 12
มีนาคม 2542 โดย ณ วันที่ 31 ธันวาคม 2546
บริษัทมีกลุ่มบริษัทในเครือเจริญโภคภัณฑ์ถือหุ้นอยู่ร้อยละ 46.4 ของทุนจดทะเบียนที่เรียกชำระแล้ว ณ
วันที่ 31 ธันวาคม 2546 บริษัทมีแผนภาพโครงสร้างการถือหุ้นของกลุ่มบริษัท ดังนี้

2.3 โครงสร้างรายได้

รายได้ส่วนใหญ่ของบริษัทมาจากรายได้จากการขายสุทธิและบริการ ซึ่งสามารถแบ่งได้เป็น 3 กลุ่ม
ดังนี้

(โปรดดูรายละเอียดเพิ่มเติมในส่วนที่ 12 ฐานะการเงินและผลการดำเนินงาน)

+-----------------+--------+-------+-----+-------+-----+-------+-----+
| กลุ่มธุรกิจ         | %      | 2544  |     | 2545  |     | 2546  |     |
|                 | ก      |       |     |       |     |       |     |
|                 | ารถือหุ้น |       |     |       |     |       |     |
|                 |        |       |     |       |     |       |     |
|                 | ข      |       |     |       |     |       |     |
|                 | องบริษัท |       |     |       |     |       |     |
+-----------------+--------+-------+-----+-------+-----+-------+-----+
|                 |        | ล     | %   | ล     | %   | ล     | %   |
|                 |        | ้านบาท |     | ้านบาท |     | ้านบาท |     |
+-----------------+--------+-------+-----+-------+-----+-------+-----+
| ร้านค้าสะดวกซื้อ    | N/A    | 2     | 69  | 3     | 68  | 4     | 68  |
| (CP7-11)        |        | 1,914 | .5% | 0,165 | .9% | 0,154 | .8% |
+-----------------+--------+-------+-----+-------+-----+-------+-----+
| ร้านค้าปลีกขนาดใหญ่ | 26     | 9,038 | 28  | 1     | 29  | 1     | 28  |
| (SLS)           | .95%** |       | .6% | 2,712 | .1% | 6,857 | .9% |
+-----------------+--------+-------+-----+-------+-----+-------+-----+
| ธุรกิจอื่นๆ*        | N/A    | 598   | 1   | 888   | 2   | 1,372 | 2   |
|                 |        |       | .9% |       | .0% |       | .4% |
+-----------------+--------+-------+-----+-------+-----+-------+-----+
| รายไ            |        | 3     | 1   | 4     | 1   | 5     | 1   |
| ด้ขายสุทธิและบริการ |        | 1,550 | 00% | 3,765 | 00% | 8,382 | 00% |
+-----------------+--------+-------+-----+-------+-----+-------+-----+

* ประกอบด้วยธุรกิจผลิตและจำหน่ายอาหารแช่แข็งและเบเกอรี่ของ CPRAM
ธุรกิจตัวแทนรับชำระค่าสินค้าและบริการของ CS และธุรกิจจำหน่ายและซ่อมแซมอุปกรณ์ค้าปลีกของ
RTL และรายได้จากบริษัทย่อยอื่น ๆ

** บริษัทถือหุ้นใน SLS คิดเป็นร้อยละ 26.95 ของทุนจดทะเบียน
แต่เนื่องจากผู้ร่วมทุนในประเทศจีนยังนำเงินมาลงทุนไม่ครบ ทำให้ ณ สิ้นปี 2546 บริษัทถือหุ้นใน
SLS คิดเป็นร้อยละ 35.75 ของทุนจดทะเบียนที่เรียกชำระแล้ว

2.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจร้านค้าสะดวกซื้อในประเทศไทยที่สามารถตอบสนองความต้องการของลูกค้าที่เปลี่ยนแปลงตลอดเวลา
โดยเน้นจุดเด่นของการนำเสนอ ”ความสะดวก” ให้กับลูกค้าสำหรับการซื้อสินค้าและใช้บริการต่างๆ
ด้วยทำเลร้าน 7-Eleven ที่กระจายครอบคลุมพื้นที่กว้างขวางและส่วนใหญ่จะเปิดให้บริการตลอด
24 ชั่วโมง ทั้งนี้ บริษัทมีแผนที่จะเปิดร้าน 7-Eleven ในปี 2547 และ 2548 ปีละประมาณ 320
ร้าน และมีเป้าหมายที่จะให้มีร้าน 7-Eleven ในประเทศไทยให้ครบ 3,000 สาขาภายในปี 2548
นอกจากนี้ บริษัทยังให้ความสำคัญในการวางตำแหน่งร้าน 7-Eleven
ให้เป็นร้านค้าสะดวกซื้อที่ให้บริการอาหารและเครื่องดื่มครบวงจร
โดยเน้นการขายสินค้าบริโภคมากกว่าสินค้าอุปโภค
เนื่องจากสินค้าบริโภคโดยทั่วไปจะมีอัตราผลตอบแทนที่สูงกว่าสินค้าประเภทอุปโภคและเป็นการวางตำแหน่งของร้าน
7-Eleven ให้แตกต่างจากร้านค้าปลีกประเภทอื่น
ในขณะเดียวกันบริษัทจะใช้ประโยชน์จากเครือข่ายร้าน 7-Eleven ในการให้บริการเสริมต่างๆ
เพื่อเพิ่มความสะดวกแก่ลูกค้า อาทิเช่น การเป็นตัวแทนรับชำระค่าสินค้าและบริการของ เคาน์เตอร์
เซอร์วิส การสั่งซื้อสินค้าทาง 7-Catalog เป็นต้น

สำหรับในประเทศจีน บริษัทมีเป้าหมายที่จะเป็นผู้นำในธุรกิจซุปเปอร์เซ็นเตอร์ในเขต 2 เมือง 7
มณฑล คือ เมืองเซี่ยงไฮ้ (Shanghai) เมืองฉงชิ่ง (Chonqing) มณฑลอันฮุย (Anhui)
มณฑลหูเป่ย (Hubei) มณฑลหูนาน (Hunan) มณฑลเสฉวน (Sichuan) มณฑลเจียงซี
(Jiangxi) มณฑลเจียงซู (Jiangsu) และมณฑลเจ๋อเจียง (Zhejiang)
ซึ่งเป็นเขตพื้นที่ซึ่งมีศักยภาพในบริเวณลุ่มแม่น้ำแยงซีของประเทศจีน
โดยบริษัทมีแผนที่จะเปิดห้างโลตัสปีละ 4-5 สาขา
ทั้งนี้ขึ้นอยู่กับภาวะการแข่งขันนโยบายการค้าและการลงทุนของรัฐบาลจีน